
Økte inntekter for DN Media Group 

Mediedivisjonen i NHST Holding, DN Media Group, hadde i tredje kvartal samlede inntekter på 255.8 millioner kroner, tilsvarende en økning på 3.8 prosent fra samme periode i fjor.

Abonnementsinntektene økte med 2.1 prosent til 183.2 millioner kroner i kvartalet, opp fra 179.4 millioner kroner året før. Heldigitale abonnementsinntekter utgjør 66.3 prosent av samlede abonnementsinntekter, opp fra 65.2 prosent i samme kvartal i fjor. Veksten i digitale abonnement mer enn oppveier fallet i printbaserte abonnementsinntekter.

Samtidig økte inntektene fra annonser og kommersielle tjenester med 13.0 prosent til 70.7 millioner kroner. Annonseinntektene fra print og digital var på nivå med samme kvartal i fjor, mens veksten var drevet av event- og nettverksvirksomhet samt innholdsmarkedsføring.

Driftskostnadene økte med 4.5 prosent til 222.9 millioner kroner, hovedsakelig som følge av høyere personal- og konferansekostnader.

DN Media Group fikk et resultat (EBITDA) på 32.8 millioner kroner, ned fra 33.3 millioner kroner i samme kvartal i fjor. DN Media Group har virksomhet i flere internasjonale markeder, og valutaeffekter reduserte EBITDA med 2.2 millioner kroner sammenlignet med samme kvartal i fjor.

– Det er gledelig at både abonnements- og annonseinntektene vokser, og at kvalitetsjournalistikken og de sterke merkevarene våre nå gir god vekst på tvers av porteføljen. Mediebransjen er i rask endring, med kunstig intelligens og nye brukervaner, men for oss er det først og fremst en mulighet, sier James Lamont, konsernsjef i NHST Holding og DN Media Group.

	DN Media Group
	Quarter
	Year to Date

	NOK million
	Q3-25
	Q4-25
	Q1-26
	Q2-26
	Q3-26
	YTD-25
	YTD-26

	User market revenues
	179.4
	177.5
	180.5
	170.3
	183.2
	521.5
	534.0

	Advertising & commercial services
	62.6
	83.3
	56.1
	75.5
	70.7
	194.0
	202.4

	Other revenues
	4.5
	3.9
	3.4
	3.2
	1.8
	12.6
	8.5

	Total operating revenues
	246.5
	264.7
	240.1
	249.1
	255.8
	728.1
	744.9

	
	
	
	
	
	
	
	

	Operating expenses
	213.2
	230.0
	220.0
	206.0
	222.9
	623.8
	649.0

	EBITDA
	33.3
	34.7
	20.1
	43.0
	32.8
	104.3
	95.9

	CAPEX
	2.6
	4.1
	2.8
	2.9
	4.8
	11.4
	10.5

	EBITDA less CAPEX
	30.8
	30.6
	17.2
	40.2
	28.1
	92.8
	85.4



